Dana International

**Sharon Cohen,**  ezaguna **Dana International** izen artistikoaz, (; Tel Aviv, Israel, 1969ko otsailaren 2a) pop abeslari eta konpositore transexual israeldarra da. Gizonezko jaio zen Yemengo judu jatorriko familia batean, bere jaiotza izena **Yaron Cohen** zelarik.

1998an "*Diva*" abestiarekin Israel ordezkatuz Eurovision Abesti Lehiaketa irabazteagatik ospetsu bihurtu zen, jaialdira aurkezten zen lehen pertsona transgeneroa izan zen, bere herrialdean eta jaialdian bertan eragin handia sortuz. Beste bi aldiz itzuli zen txapelketa horretara: 2008an egile gisa eta 2011n interprete gisa.Gaur egun munduko artista transexualik ezagunenetako bat da. 1992an sartu zen musikaren munduan eta harrezkero zortzi disko eta hiru bilduma kaleratu ditu.

## Bizitza 
Sharon Cohen (Yaron Cohen) Tel Aviven jaio zen, eta eraso terrorista batean hil zen izebaren izen bera jarri zioten, Sharon. Txikitatik hartu zituen musika ikasgaiak. Nerabezaroan, Israelgo diskoteka garrantzitsuenetan jotzen zuen gau-zentroetan, Offer Nissim dj eta ekoizleak artistikoki aurkitu zuenean. Offer Nissin house musikaren  , eta Amerikan, Asian eta Europan egiten diren circuit festen adierazle nagusia zen.

1993an, bere lehen singlea argitaratu zuen, "*Saida Sultana*" izenekoa, Whitney Houstonen "''My name's not Susan*" abestiaren *cover* bat. Abesti horrek Chimo Bayo Valentziako DJaren "*Así me gusta a mi*" sampler bat du, Israelen #1 zenbakia izan zena. Bere lehen diskoa ere argitaratu zuen, zeinaren lehen singleak "*Danna International*" izen artistikoa hartu zuen, eta arrakasta handia lortu zuen bai Jordanian bai Egipton.

Aldi berean, Dana Internationalek (haurtzaroko lagun batek inspiratutako izena, Daniel, istripu batean hila) sexua berresleitzeko ebakuntza egin zuen Londresen.

1995ean, bigarren diskoa atera zuen, "*Umpatampa*" izenekoa, eta 1996an Israelgo emakumezko artista onenaren saria irabazi zuen. 1995ean Eurovision jaialdirako Israelen aurre-hautaketan ere sartu zen. "*Layla Tov Eropa*" (Gabon, Europa) abestu zuen. Hirugarren diskoa, "*Maganona*" (zoroa), Egipton eta Jordanian zentsuratu zuten, herrialde horietako gazteria "galtzeko" beldur ziren eta. Hala ere, kopia pirata ugari saldu ziren. CD horretatik "*Cinque Milla*" arrakastatsua atera zen.
[ezkerrera|thumb|362x362px|Dana Songfestivalfeest [Amsterdam|Amsterdamen 2019an]]
1998an, eta ikusmin handia zegoela ikusita, bere herrialdea ordezkatu zuen 1998ko Eurovision Kantu Jaialdian, Birminghamen (Erresuma Batua), "*Diva*" abestiarekin, Israelgo Estatuaren aldarrikapenaren 50. urteurrenarekin batera. Israelgo ultraortodoxiak "deabrutzat" jo zuen Dana, eta heriotza-mehatxuak jaso zituen. Polemika horren ondorioz, telebista hebrearrak ez zuen iruzkingilerik bidali jaialdira. Gaia, ordea, 172 punturekin gailendu zen jaialdiaren gauean (telefono bidezko botoa masiboki erabili zen lehen urtea) eta, berriro ere, Jean-Paul Gaultier-ek sortutako lumazko jaka bat janztea erabaki zuen; emanaldian zehar ez erabiltzea gomendatu zioten, plano batzuetan aurpegia estaltzen ziolako. Danaren garaipenak eragin handia izan zuen musikan (Espainian lehen postua lortu zuen eta Erresuma Batuan 11.a, eta *Diva* abestiaren 400.000 bakun) eta, batez ere, hedabideetan; MTVk elkarrizketatu eta *Top of the* Pops-en aritu zen lehen artista israeldarra izan zen. Bere garaipenaren gauean, ehunka gazte atera ziren Tel Aviveko kaleetara, Israelgo gizarteko sektore liberalenaren garaipena eta Ekialdeko komunitate homosexualaren eskubideen garaipena suposatu baitzuen.

### Jaialdiaren ostean 
Ondoren, Europa osorako disko bat argitaratu zuen Israelen egin zituen kantu ezagunenekin, "*The* *album*" izenekoa, eta beste bat "*Free*" izeneko kantu berriekin. Beste bi disko gehiago kaleratu zituen eta ondoren etorriko zen "The CDs collection".

2005ean, *Diva* Eurovisionen historiako hamahirugarren abestirik onena izendatu zuten, eta *Congratulations* ikuskizunean parte hartu zuen.

2000. urtetik aurrera,beste hainbat musikarirekin aritu zen, hala nola,  DJ Vic, Amir, M & Gal, Mike Cruz eta musika elektronikoaren kutsua zuten abestiak editatu zituen. 2007ko abuztuan, "*Hakol Ze Letova*" merkaturatu zuen.

### Jaialdira itzuli eta jarraipena 
2008an Eurovision jaialdira itzuli zen "*The fire in your eyes*" kantuaren egile gisa, Boaz Maudak interpretatua. Finalerdia gainditu ondoren, bederatzigarren postuan geratu zen. 2011n, "*Ding Dong*" abestiaren egile eta interprete gisa itzuli zen, nazio aurrehautaketa irabazita. Ordukoan, ordea, ez zuen finalerdia gainditu Düsseldorfen. Jean-Paul Gaultierrez jantzi zen berriz.

2013an eta bi urteko atsedenaldiaren ostean, Danak bere single berriak ezagutzera eman zituen, "*Ma la'asot*" eta "*Loca*".  Beste hainbatetan agertu da Eurofestivalari lotutako saioetan, hala nola 2015ean BBCk Londresen antolatutako 60. urteurrenean eta Tel Aviven 64. edizioaren irekieran.

### Aktibismoa 
Dana Internationalek Israelgo gay populazioaren eskubideen aldeko kanpaina egin du eta ohikoa da Harrotasunaren ospakizunetan Europako hainbat hiritan. 2016an Madrilgo Alcaláko Atean aritu zen.

## Diskografia 
* 1993 *Danna International (Offer Nissim Presents)*, IMP Dance
* 1994 *Umpatampa*, IMP Dance
* 1995 *E.P.Tampa (Offer Nissim Featuring)*, IMP Dance
* 1996 *Maganuna* (Crazy), Helicon/Big Foot
* 1998 *Diva - The Hits*, IMP Dance
* 1998 *Dana International The Album*, Helicon/Big Foot/PolyGram
* 1999 *Free*, (Europako edizioa), CNR Music
* 2000 *Free*, (Israelgo edizioa), NMC
* 2000 *Free*, (Japoniako edizioa), NXCA
* 2001 *Yoter Ve Yoter* (More and more), NMC
* 2002 *HaHalom HaEfshari* (The possible dream), IMP Dance
* 2003 *The CDs collection*, IMP Dance
* 2007 *Hakol Ze Letova'' (It's all for the best), Hed Arzi Ltd.
## Erreferentziak 
## Kanpo estekak 
*  Dana Internationalaren webgune ofiziala